Kriukų pagrindinė mokykla

Joniškio rajono Kriukų pagrindinė mokykla – dieninė, savarankiško mokymosi bendrojo lavinimo mokykla Kriukuose (Joniškio raj.), S. Dariaus ir S. Girėno g. 2, vykdanti priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 190565420. Steigėjas Joniškio rajono savivaldybės taryba.

Istorija 

1827 m. pirmoji mokykla Kriukuose buvo parapinė mokykla, bažnyčios kronikoje minima iki 1841 m. 1864 m. įkurta valstybinė liaudies pradinė mokykla. 1888 m. pastatytas pradinės mokyklos pastatas. 1906–1907 m. kriukiečiai nušalino rusišką valsčiaus administraciją ir mokytoją rusą. 1907 m. į Kriukų mokyklą paskirtas pirmasis mokytojas lietuvis Felikas Daugėla.

1936 m. keturmetė pradinė mokykla perorganizuota į šešiametę. 1939 m. pastatytas senasis dabartinės mokyklos pastatas šešiems skyriams. 1946 m. mokykla perorganizuota į progimnaziją, 1949 m. į septynmetę mokyklą, 1952 m. į vidurinę mokyklą.

1964 m. pastatytas pirmasis mokyklos priestatas, 1967 m. keturbutis namas mokytojams. 1979 m. pastatytas naujas mokyklos brendrabutis, 1982 m. antrasis priestatas su sporto sale, 1983 m. aštuonbutis namas mokytojams.

2001 m. mokykla perorganizuota į pagrindinę mokyklą. 2002 m. uždaryta Blauzdžiūnų pradinė mokykla. 2003 m. į Bučiūnų ir Darginių skyrius nebesurinkus reikiamam mokinių skaičiui, jie nustojo veikti. 2003 m. Kriukų pagrindinė mokykla renovuota. 2004 m. sumažėjus moksleivų, uždaryta Madvilionių pradinė mokykla.

Direktoriai 
 Vaclovas Martinaitis
 Vytautas Baltramaitis
 Ligita Eitkevičienė
Rita Šilinienė

Mokiniai 

Kriukų vidurinė mokykla išleido 46 abiturientų laidas, 557 abiturientus.

Šaltiniai

Nuorodos 
 Mokyklos svetainė

Kriukai
Joniškio rajono savivaldybės mokyklos
Lietuvos pagrindinės mokyklos